Den Vest-Sjællandske Avis, 1822-08-03
Hs. Majestæt Kongen af Spanien er ikke udkiørt, som Rygtet gik, han skal være upasselig. Den 4de lod han de Militser vide, som holdt Vagt ved hans Slot, at han med Fornøielse vilde tillade dem at kysse hans Haand, nu kom Jægerne og Grenadererne i halve Pelotons ind i de Kongelige Gemakker og erholdt denne Ære. Hs. Majestæt sagde til dem: at han ikke havde sovet nogen Nat bedre end denne. – Nogle Personer af Anseelse ere blevne arresterede og andre forviiste, og man forsikkrer at flere af Landets Store, som beklæde Poster ved Hoffet og Armeen ville komme til at prøve samme Skjebne. Om Hertugen af Jnfantado gaaer Rygterne forskielligt, nogle sige at han har taget Flugten, andre at han er forviist til Badajoz; den 9de var han endnu i Madrid, da han paa denne Dag havde publiceret en Bekiendtgiørelse til sit Forsvar mod de beskyldninger man havde gjort ham, at han havde søgt at oprøre Almuen imod Constitutionen. General-Directeuren for Jngenieurcorpset Marqvien af Amarillas er bleven afsat af Kongen og forviist til Grenada, men Marqvien har ladet indrykke en Skrivelse i Bladet Universel, hvori han erklærer, at han frievillig har nedlagt sin Post og begivet sig til sine Godser, indtil den offentlige Mening bliver bedre opklaret og de Skridt, som han i hine Oprørsdage har tilladt sig at giøre hos Kongen. - Den forhen meddeelte Beretning om de nye Ministeres Valg bekræftes. Hertugen af Montemar, som hidindtil har havt megen Jndflydelse hos Kongen har forladt Slottet, og Chefen for Hellebardererne Castro Torrenos har søgt om Tilladelse til at begive sig til Philladelphia. Hr. Martinez de la Rosa, som har taget sig det forefaldende Oprør meget nær og lider af Blodspytning. forbliver i Ministeriet. Fra alle Kanter i Spanien ankomme nu Lykønskninger til den permanente Deputation af de Cortes; i mange Stæder havde Folket og Tropperne grebet til Vaaben for at forsvare Constitution. – 300 Mand af de Batailloner af Garden, som stode opstillede i Prado have taget Flugten til Escurial, men ikke for at giøre Modstand; men for at strække Vaaben og bede om Tilgivelse. Alle Soldaterne af de 6 Gardebatailloner, som endnu leve, blive stukne imellem de øvrige Regimenter. - Den Kongelige Garde havde i Fægtningerne 371 Døde og 580 Saarede, af de øvrige Tropper vare 58 Døde og 1300 Saarede. – J Spanien bliver det nu meget roligt, og den Kongelige Nederlandske Gesandt, som er afreist fra Madrid og er ankommen til Frankerige, beretter, at han slet ikke er stødt paa noget Jnsurgentcorps eller har mødt nogen Hindring for sin Reise underveis. – J de fleste Stæder i Spanien ere Glædesfester og Jlluminationer blevne anstillede i Anledning af det constitutionelle Systems Seier. Man formener, at den store Begivenhed, som har tildraget sig i Madrid vil meget tiene til at bestyrke det constitutionelle System. Da Spanien har 50000 Mand regulaire Tropper og 350000 Militser paa Benene, saa frygter det ikke for noget udenlandsk Angreb. – Selv de Franske ministerielle Blade erklære sig nu til det constitutionelle Parties Fordeel, og den Franske Regiering har ladet den Spanske officielt forsikkre at den ikke har nogen fiendtlige Hensigter mod den. Deres Høiheder Prins Christian og Gemahlinde ere afreiste fra England og ere ankomne til Calais; de have derpaa begivet sig til Nederlandene, forladt Brüssel den 26de Juli og fortsat Reisen til Haag.